Euroopan yhteisön ja Kazakstanin tasavallan välinen kirjeenvaihtona tehty sopimus Brysselissä 15 päivänä lokakuuta 1993 parafoidun, 15 päivänä toukokuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Kazakstanin tasavallan välisen tekstiilituotteiden kauppaa koskevan sopimuksen voimassaolon jatkamisesta - Noottien vaihdot



Virallinen lehti nro L 263 , 16/10/1996 s. 0015 - 0018



Euroopan yhteisön ja Kazakstanin tasavallan välinen KIRJEENVAIHTONA TEHTY SOPIMUS Brysselissä 15 päivänä lokakuuta 1993 parafoidun, 15 päivänä toukokuuta 1995 parafoidulla kirjeenvaihtona tehdyllä sopimuksella muutetun Euroopan talousyhteisön ja Kazakstanin tasavallan välisen tekstiilituotteiden kauppaa koskevan sopimuksen voimassaolon jatkamisesta Euroopan unionin neuvoston kirje Arvoisa Herra, 1. Minulla on kunnia viitata 15 päivänä lokakuuta 1993 parafoituun Euroopan talousyhteisön ja Kazakstanin tasavallan väliseen tekstiilituotteiden kauppaa koskevaan sopimukseen, jäljempänä `sopimus`, sellaisena kuin se on muutettuna 15 päivänä toukokuuta 1995 parafoidulla kirjeenvaihtona tehdyllä sopimuksella. 2. Koska kyseisen kahdenvälisen sopimuksen voimassaolo päättyy 31 päivänä joulukuuta 1995, Euroopan yhteisö ehdottaa sopimuksen 20 artiklan 4 kohdan mukaisesti sen voimassaoloajan jatkamista vähintään kolmella vuodella seuraavin muutoksin ja edellytyksin: 2.1. Korvataan sopimuksen 20 artiklan 1 kohdan toinen ja kolmas virke seuraavasti: "Sitä sovelletaan 31 päivään joulukuuta 1998. Sen jälkeen tämän sopimuksen kaikkien määräysten soveltamista jatketaan ilman eri toimenpiteitä yhden vuoden ajan 31 päivään joulukuuta 1999, jollei jompikumpi sopimuspuoli ilmoita toiselle vähintään kuutta kuukautta ennen 31 päivää joulukuuta 1998 siitä, ettei se suostu kyseiseen jatkamiseen." 2.2. Korvataan sopimuksen 21 artikla seuraavasti: "Sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja kazakstanin kielellä, ja jokainen teksti on yhtä todistusvoimainen." 2.3. Kaikkia sopimuksessa olevia viittauksia Euroopan talousyhteisöön pidetään viittauksina Euroopan yhteisöön. 3. Jos Kazakstanin tasavallasta tulee Maailman kauppajärjestön jäsen ennen tämän sopimuksen päättymispäivää, 2 artiklan 2-5 kohdan sekä 3, 6, 7, 8, 9, 11-19 artiklan, pöytäkirjan A, pöytäkirjan B, pöytäkirjan C, yhteisesti hyväksytyn neuvottelupöytäkirjan n:o 1, yhteisesti hyväksytyn neuvottelupöytäkirjan n:o 2, yhteisesti hyväksytyn neuvottelupöytäkirjan n:o 3 ja yhteisesti hyväksytyn neuvottelupöytäkirjan n:o 4 määräysten soveltamista jatketaan tekstiili- ja vaatetustuotteita koskevan Maailman kauppajärjestön sopimuksen 2 artiklan 17 kohdan määräysten mukaisina hallinnollisina järjestelyinä. 4. Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy sen, tämä kirje ja sen lisäykset sekä Teidän hyväksymiskirjeenne muodostavat kirjeenvaihtona tehdyn sopimuksen, joka tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittavat toisilleen tätä varten tarvittavien oikeudellisten menettelyjen päätökseen saattamisesta. Sillä välin sopimusta sovelletaan väliaikaisesti 1 päivästä tammikuuta 1996 vastavuoroisuutta noudattaen. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta NOOTTIEN VAIHTO Euroopan komission pääosasto I esittää tervehdyksensä Kazakstanin tasavallan Euroopan yhteisöissä olevalle edustustolle ja viittaa kunnioittavasti 15 päivänä lokakuuta 1993 parafoituun Kazakstanin tasavallan ja Euroopan yhteisön väliseen tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 20 päivänä joulukuuta 1995 parafoidulla kirjeenvaihdolla. Pääosasto haluaa ilmoittaa Kazakstanin tasavallan edustustolle, että siihen saakka, kun muutetun sopimuksen tekemiseksi ja voimaan tulemiseksi tarvittavat menettelyt on saatettu päätökseen, Euroopan yhteisö hyväksyy, että sopimuksen määräyksiä sovelletaan tosiasiallisesti 1 päivästä tammikuuta 1996. On selvää, että kumpikin sopimuspuoli voi milloin tahansa lopettaa muutetun sopimuksen tosiasiallisen soveltamisen sadankahdenkymmenen päivän irtisanomisajalla. Pääosasto olisi kiitollinen, jos Kazakstanin tasavallan edustusto vahvistaisi suostumuksensa edellä esitettyyn. Euroopan komission pääosasto I käyttää tilaisuutta hyväkseen esittääkseen Kazakstanin tasavallan Euroopan yhteisöissä olevalle edustustolle vielä kerran korkeimman kunnioituksensa vakuutuksen. Kazakstanin tasavallan hallituksen kirje Arvoisa Herra, Minulla on kunnia ilmoittaa vastaanottaneeni seuraavan 20 päivänä joulukuuta 1995 päivätyn kirjeenne: "Arvoisa Herra, 1. Minulla on kunnia viitata 15 päivänä lokakuuta 1993 parafoituun Euroopan talousyhteisön ja Kazakstanin tasavallan väliseen tekstiilituotteiden kauppaa koskevaan sopimukseen, jäljempänä `sopimus`, sellaisena kuin se on muutettuna 15 päivänä toukokuuta 1995 parafoidulla kirjeenvaihtona tehdyllä sopimuksella. 2. Koska kyseisen kahdenvälisen sopimuksen voimassaolo päättyy 31 päivänä joulukuuta 1995, Euroopan yhteisö ehdottaa sopimuksen 20 artiklan 4 kohdan mukaisesti sen voimassaoloajan jatkamista vähintään kolmella vuodella seuraavin muutoksin ja edellytyksin: 2.1. Korvataan sopimuksen 20 artiklan 1 kohdan toinen ja kolmas virke seuraavasti: `Sitä sovelletaan 31 päivään joulukuuta 1998. Sen jälkeen tämän sopimuksen kaikkien määräysten soveltamista jatketaan ilman eri toimenpiteitä yhden vuoden ajan 31 päivään joulukuuta 1999, jollei jompikumpi sopimuspuoli ilmoita toiselle vähintään kuutta kuukautta ennen 31 päivää joulukuuta 1998 siitä, ettei se suostu kyseiseen jatkamiseen.` 2.2. Korvataan sopimuksen 21 artikla seuraavasti: `Sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja kazakstanin kielellä, ja jokainen teksti on yhtä todistusvoimainen.` 2.3. Kaikkia sopimuksessa olevia viittauksia Euroopan talousyhteisöön pidetään viittauksina Euroopan yhteisöön. 3. Jos Kazakstanin tasavallasta tulee Maailman kauppajärjestön jäsen ennen tämän sopimuksen päättymispäivää, 2 artiklan 2-5 kohdan sekä 3, 6, 7, 8, 9, 11-19 artiklan, pöytäkirjan A, pöytäkirjan B, pöytäkirjan C, yhteisesti hyväksytyn neuvottelupöytäkirjan n:o 1, yhteisesti hyväksytyn neuvottelupöytäkirjan n:o 2, yhteisesti hyväksytyn neuvottelupöytäkirjan n:o 3 ja yhteisesti hyväksytyn neuvottelupöytäkirjan n:o 4 määräysten soveltamista jatketaan tekstiili- ja vaatetustuotteita koskevan Maailman kauppajärjestön sopimuksen 2 artiklan 17 kohdan määräysten mukaisina hallinnollisina järjestelyinä. 4. Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy sen, tämä kirje ja sen lisäykset sekä Teidän hyväksymiskirjeenne muodostavat kirjeenvaihtona tehdyn sopimuksen, joka tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittavat toisilleen tätä varten tarvittavien oikeudellisten menettelyjen päätökseen saattamisesta. Sillä välin sopimusta sovelletaan väliaikaisesti 1 päivästä tammikuuta 1996 vastavuoroisuutta noudattaen. Vastaanottakaa, Arvoisa Herra, korkeimman kunnioitukseni vakuutus." Minulla on kunnia vahvistaa, että hallitukseni hyväksyy kirjeenne sisällön. Vastaanottakaa, Arvoisa Herra, korkeimman kunnioitukseni vakuutus. Kazakstanin tasavallan hallituksen puolesta NOOTTIEN VAIHTO Kazakstanin tasavallan Euroopan yhteisöissä oleva edustusto esittää tervehdyksensä Euroopan komission pääosasto I:lle ja viittaa kunnioittavasti 15 päivänä lokakuuta 1993 parafoituun Kazakstanin tasavallan ja Euroopan yhteisön väliseen tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 20 päivänä joulukuuta 1995 parafoidulla kirjeenvaihdolla. Kazakstanin tasavallan edustusto haluaa vahvistaa pääosastolle, että siihen saakka, kun muutetun sopimuksen tekemiseksi ja voimaan tulemiseksi tarvittavat menettelyt on saatettu päätökseen, Kazakstanin tasavallan hallitus hyväksyy, että sopimuksen määräyksiä sovelletaan tosiasiallisesti 1 päivästä tammikuuta 1996. On selvää, että kumpikin sopimuspuoli voi milloin tahansa lopettaa muutetun sopimuksen tosiasiallisen soveltamisen sadankahdenkymmenen päivän irtisanomisajalla. Kazakstanin tasavallan Euroopan yhteisöissä oleva edustusto käyttää tilaisuutta hyväkseen esittääkseen Euroopan komission pääosasto I:lle vielä kerran korkeimman kunnioituksensa vakuutuksen.